古风
作者：高明《蔡伯喈琵琶记》
朝代：元

paragraphs: 明明匣中镜，盈盈晓来妆。
忆昔事君子，鸡鸣下君床。
临镜理笄总，随君问高堂。
一旦远别离，镜匣掩清光。
流尘暗绮练，青苔生洞房。
零落金钗钿，惨淡罗衣裳。
伤哉憔悴容，无复蕙兰芳。
有怀凄以苦，有路阻且长。
妾身岂叹此，所忧在姑嫜。
念彼猿猱远，眷此桑榆光。
愿言尽妇道，游子不可望。
勿弹绿绮琴，弦绝令人伤。
勿听白头吟，哀音断人肠。
人事多错迕，羞彼双鸳鸯。
奴家嫁与伯喈，才方两月。
指望与他同侍双亲，偕老百年。
谁知公公严命，强他赴选。
自从去后，到今并无一个消息。
把公婆抛撇在家，教奴家独自应承。
奴家一来要成丈夫之孝，二来要尽为妇之道，尽心竭力，朝夕奉养。
正是：天涯海角有穷时，只有此情无尽处。
(唱)。